CELEX: C2005/229/18
Language: el
Date: 2005-09-17 00:00:00
Title: Υπόθεση C-286/05: Αίτηση εκδόσεως προδικαστικής αποφάσεως που υπέβαλε το Verwaltungsgerichtshof Baden-Württemberg με απόφαση της 30ής Ιουνίου 2005 στην υπόθεση Reinhold Haug κατά Land Baden-Württemberg

17.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 229/9
            
         Αίτηση εκδόσεως προδικαστικής αποφάσεως που υπέβαλε το Verwaltungsgerichtshof Baden-Württemberg με απόφαση της 30ής Ιουνίου 2005 στην υπόθεση Reinhold Haug κατά Land Baden-Württemberg
   (Υπόθεση C-286/05)
   (2005/C 229/18)
   Γλώσσα διαδικασίας: η ολλανδική
   Με απόφαση της 30ής Ιουνίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 18 Ιουλίου 2005, το Verwaltungsgerichtshof Baden-Württemberg, στο πλαίσιο της διαφοράς μεταξύ Reinhold Haug και Land Baden-Württemberg που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1.
            
            
               Εφαρμόζεται το άρθρο 2, παράγραφος 2, δεύτερη περίοδος, του κανονισμού (ΕΚ, Ευρατόμ) 2988/95 (1), ακόμα και όταν, λόγω μιας παρατυπίας υπό την έννοια του άρθρου 1, παράγραφος 2, του κανονισμού αυτού, αξιώνεται απλώς η επιστροφή ενισχύσεως που χορηγήθηκε χωρίς νόμιμη αιτία [άρθρο 4, παράγραφος 1, του κανονισμού (ΕΚ, Ευρατόμ) 2988/95], ενώ η ενίσχυση που χορηγήθηκε χωρίς νόμιμη αιτία θα έπρεπε να επιστραφεί, δυνάμει μεταγενεστέρου κανόνα κοινοτικού δικαίου, σε μικρότερο ύψος από αυτό που καθορίζουν οι κανόνες του κοινοτικού δικαίου που ίσχυαν κατά τον χρόνο που διαπράχθηκε η παρατυπία;
               Στην περίπτωση που δοθεί καταφατική απάντηση στο πρώτο ερώτημα:
            
         
               2.
            
            
               Εφαρμόζεται το άρθρο 2, παράγραφος 2, περίοδος 2, του κανονισμού (ΕΚ, Ευρατόμ) 2988/95 και ως προς τους κανόνες που ρυθμίζουν την καταβολή τόκων, αν στον θιγόμενο ιδιοκτήτη εκμεταλλεύσεως δεν επιβάλλεται διοικητική κύρωση υπό την έννοια του άρθρου 5, παράγραφος 1, του κανονισμού αυτού, αλλά αξιώνεται από αυτόν απλώς η επιστροφή ενισχύσεως που χορηγήθηκε χωρίς νόμιμη αιτία υπό την έννοια του άρθρου 4, παράγραφος 1, του κανονισμού αυτού;
            
         
      (1)  ΕΕ L 312, σ. 1.